Ceplis (filma)

"Ceplis" ir 1972. gadā Rīgas Kinostudijā uzņemta spēlfilma pēc Pāvila Rozīša tāda paša nosaukuma romāna. Filmas režisors ir Rolands Kalniņš, un tā ir iekļauta Latvijas kultūras kanonā.

Sižets 
1920. gadu Rīga. Uzņēmīgais Edgars Ceplis izveido akciju sabiedrību, lai no Latvijas māla ražotu ķieģeļus eksportam. Cerot uz peļņu, viņa projektā iesaistās daudzi. Drīz izrādās, ka māls ķieģeļu ražošanai nav derīgs, jo tā sastāvs ir nekvalitatīvs. Kamēr neviens to nav uzzinājis, Ceplis savērpj intrigu, pārdod akcijas un par akciju sabiedrības vadītāju kļūst Nagaiņa znots Sausais.

Lomās 
 Eduards Pāvuls — Ceplis
 Helga Dancberga — Berta
 Gunārs Cilinskis — Nagainis
 Regīna Razuma — Austra Zīle
 Aivars Siliņš — Edmunds Sausais
 Velta Līvija Straume — Valentīna
 Rolands Zagorskis — Caune
 Lidija Freimane — Sausene
 Artūrs Dimiters — Sesks
 Uldis Dumpis — Briedis
 Oļģerts Kroders — deputāts Kļaviņš
 Rostislavs Gorjajevs — deputāts Cīrulis
 Juris Strenga — Dziļupietis
 Imants Adermanis — Zutis
 Līga Liepiņa — Zuša kundze
 Edgars Liepiņš — Krauklis
 Modris Cers — Ozols
 Harijs Gerhards — Dūņa
 Margarita Vilcāne — dziedātāja restorānā
 Harijs Avens — Milords
 Jānis Zenne — kungs no spirta rūpnīcas

Filmēšanas grupa 
 Režisors: Rolands Kalniņš
 Scenārija autors: Viktors Lorencs
 Operators: Gvido Skulte
 Mākslinieks: Uldis Pauzers
 Komponists: Marģeris Zariņš

Interesanti fakti 
 Armijas parāde filmas sākumā uzņemta pie Uzvaras parka un "Lokomotīves" stadiona Ojāra Vācieša ielā Rīgā, citas epizodes - Rīgas izgāztuvē un pie Juglas ezera Brīvdabas muzejā.
 Epizodēs filmēti - gleznotāja Antonija Lutere, ainā ar zārku arī galvenais dekorators, otrais režisors Varis Brasla un grimmētājs Jānis Rība.

Atsauces

Ārējās saites 

 Kino Muzejs

Video 
 

1972. gada Latvijas PSR filmas
Filmas latviešu valodā
Rīgas Kinostudijas filmas
Latvijas kultūras kanonā ietvertās vērtības